555.01 REGOLAMENTI DWAR IL-ĦATRA TAL-ENTITÀ TAL-ADR TAL-ARBITRU GĦAS-SERVIZZI FINANZJARJI L-AVVIŻ LEGALI 137 tal-2017. L-AVVIŻ LEGALI 137 tal-2017. 1. It-titolu ta’ dawn ir-regolamenti huwa r-Regolamenti dwar il-Ħatra tal-Entità tal-ADR tal-Arbitru għas-Servizzi Finanzjarji. 2. Tifsir. F’dawn ir-regolamenti, kemm-il darba r-rabta tal-kliem ma teħtieġx xort’oħra: "ADR" tfisser Alternative Dispute Resolution (Soluzzjoni Alternattiva għat-Tilwim). 3. Ħatra tal-Entità tal-ADR. Il-Ministru għall-Finanzi b’dan qed jaħtar L-Uffiċċju tal-Arbitru għas-Servizzi Finanzjarji bħala l-Entità tal-ADR ta’ Malta għal servizzi finanzjarji li tikkwalifika u li għandha tiġi kkunsidrata bħala l-entità tal-ADR għal servizzi finanzjarji li jaqgħu taħt l-ambitu tad-Direttiva 2013/11/UE tal-Parlament u tal-Kunsill dwar is-soluzzjoni alternattiva għat-tilwim tal-konsumaturi.